
KUCHING: Premier Sarawak Tan Sri Abang
Johari Tun Openg optimis pendapatan
negeri tahun ini berkemungkinan men-
catatkan pertambahan dan lebih tinggi
berbanding tahun lepas bagi mem-
bolehkan kerajaan negeri meneruskan
usaha menambah baik infrastruktur serta
melaksanakan program kesejahteraan
rakyat.

Tanpa menyatakan secara spesifik jum-
lah pendapatan yang bakal dijana, katanya
Sarawak telah diiktiraf oleh Bank Dunia dan
Ketua Audit Negara kerana berjaya mengu-
ruskan kewangannya dengan baik.

“Kita ada sijil... clean certificate dalam
menguruskan kewangan kita. Jadi, penda-
patan kita tahun ini saya fikir mungkin
akan naik lagi," katanya semasa menggu-
lung perbahasan dalam Perhimpunan
Agung Parti Pesaka Bumiputera Bersatu
(PBB) di sini, baru-baru ini.

Pada tahun lepas, Sarawak mencatatkan
pendapatan berjumlah RM14.2 bilion, yang
merupakan catatan tertingginya setakat ini.

Beliau, yang juga Presiden PBB, berkata

pendapatan yang meningkat ini, antara
lain, akan digunakan khususnya untuk
membina lebih banyak infrastruktur
baharu di Sarawak serta menambah baik
kemudahan kesihatan di negeri itu.

Abang Johari berkata langkah itu bukan
sahaja memberi manfaat kepada rakyat
tetapi juga menjadi satu lagi sumber untuk
menjana pendapatan.

“Pelancong perubatan..orang yang
datang ke negeri kita untuk mendapatkan
rawatan, telah bertambah. Hospital kita
juga akan bertambah melalui pelaburan
sektor swasta. Ini petanda bahawa pelabur
melihat Sarawak mempunyai potensi untuk
menjadi hab penjagaan kesihatan,”
katanya.

Dalam pada itu, Abang Johari berkata
Sarawak akan terus memperjuangkan
haknya di bawah Perjanjian Malaysia 1963
(MA63) berlandaskan undang-undang
yang sedia ada, khususnya Perlembagaan
Persekutuan dengan mengambil kira
kepentingan negara dan negeri.

Beliau berkata ahli-ahli PBB kini telah

mencapai satu tahap pemahaman yang
lebih baik mengenai hak-hak Sarawak
dalam persekutuan berdasarkan MAG63
yang menjadikan mereka lebih lantang
dalam menyuarakan hasrat mereka.

“Kita tidak mahu bergaduh. Ikut sahaja
apa yang ada dalam undang-undang,”
katanya, merujuk kepada isu hak Sarawak
dalam pengurusan sumber gas yang
dihasilkan di negeri itu serta haknya dalam
pelantar benua.

Menyentuh keputusan pemilihan parti
semalam, beliau berkata mana-mana calon
yang tidak berjaya dipilih untuk mengang-
gotai Majlis Tertinggi PBB tetap akan
dibawa bersama untuk meneruskan per-
juangan parti itu.

“Dalam pemilihan, memang ada
menang dan kalah. Itu bermakna
demokrasi berjalan dalam PBB. Namun,
semua, termasuk yang kalah tetap bersama
kita untuk meneruskan perjuangan.

“Mereka juga akan diberikan jawatan
dan fungsi bagi menyumbang kepada
parti,” katanya.





